Spoštovani,

s štipendijami za deficitarne poklice želimo spodbuditi mlade k vpisu v izobraževalne programe za deficitarne poklice in s tem zagotoviti ustrezno število mladih z znanji, potrebnimi za obstoj in razvoj posameznih gospodarskih panog. Dijaki, ki bodo v šolskem letu 2018/2019 obiskovali 1. letnik srednjega poklicnega izobraževanja, **lahko vlogo za pridobitev štipendije za deficitarne poklice oddajo od 15. junija do vključno 20. septembra 2018**. Čas oddaje vloge ni merilo za pridobitev štipendije.

Na novo lahko štipendijo pridobijo le **dijaki 1. letnikov,**  ki so prvič vpisani v izobraževalne programe za pridobitev deficitarnega poklica iz nabora deficitarnih poklicev za šolsko leto 2018/2019 in bodo s tem pridobili višjo izobrazbo od že pridobljene.

**Nabor deficitarnih poklicev za katere je možno pridobiti štipendijo v šol. letu 2018/2019:**

* kamnosek/kamnosekinja,
* mehatronik operater/operaterka,
* izdelovalec/izdelovalka kovinskih konstrukcij,
* instalater/instalaterka strojnih instalacij,
* oblikovalec kovin orodjar/orodjarka,
* elektrikar/električarka,
* avtokaroserist/avtokaroseristka,
* pek/pekarka,
* slaščičar/slaščičarka,
* mesar/mesarka,
* tapetnik/tapetničarka,
* mizar/mizarka,
* zidar/zidarka,
* klepar-krovec/kleparka-krovka,
* izvajalec/izvajalka suho montažne gradnje,
* tesar/tesarka,
* slikopleskar-črkoslikar/slikopleskarka-črkoslikarka,
* pečar/pečarka,
* gozdar/gozdarka,
* dimnikar/dimnikarka,
* steklar/steklarka.

**Dvojezični izobraževalni programi:**

* ekonomski tehnik/ekonomska tehnica (IS), ki se izvaja v italijanskem jeziku,
* mehatronik operater/operaterka (DV), ki se izvaja v madžarskem jeziku,
* strojni tehnik/strojna tehnica (DV), ki se izvaja v madžarskem jeziku,
* kemijski tehnik/kemijska tehnica (DV), ki se izvaja v madžarskem jeziku.

**Pomembne informacije**

* Podelili bomo do 1000 štipendij v višini 100 EUR mesečno v celotnem obdobju izobraževanja.
* Prejemanje štipendije za deficitarne poklice ne vpliva na višino otroškega dodatka in na višino plačila dohodnine.
* Dijak lahko istočasno prejema državno/Zoisovo štipendijo.
* Štipendija za deficitarne poklice ni združljiva s kadrovsko štipendijo.
* V primeru, da dijak ponavlja isti letnik oz. ne izpolnjuje pogojev za napredovanje v višji letnik, lahko štipendijsko razmerje miruje, vendar ne več kot eno leto.

**Merila**

V kolikor bomo prejeli več vlog, kot je na voljo sredstev, se bodo vloge razvrščale na podlagi naslednjih meril:

* višja povprečna ocena v zaključnem razredu osnovne šole,
* višja povprečna ocena izbirnih predmetov v zaključnem razredu osnovne šole.

**Vlogo, razpis in ostale informacije**najdete na [spletni strani sklada](http://www.sklad-kadri.si/si/razpisi-in-objave/naslovnica/razpis/n/javni-razpis-za-dodelitev-stipendij-za-deficitarne-poklice-za-solsko-leto-20182019-250-javni-ra/).

Za dodatne informacije za prijavitelje smo dosegljivi tudi po e-pošti: deficitarne@sklad-kadri.si in na telefonski številki 01 43 41 536.

Vljudno vas prosimo, če lahko informacijo o oddaji vloge razširite med vaše učence 9. razredov oziroma njihove starše ali skrbnike.

Z lepimi pozdravi,

mag. Sabina Mrlak

Sektor za koordinacijo kohezijske politike

Tel. 01 434 58 88

